APUSENII... 
15 Martie 2009. 


În noaptea asta m-am visat cu ei, 
Cu Munţii mei, aceia de Acasă, 

Erau mâhniți puţin, tăcuți şi grei 
De Aurul şi-argintul ce-i apasă... 


Şi-Acolo sus, pe vârfurile lor 
Trecea un cal durut, fără stăpân, 
Galopul lui era aşa uşor 
Şi-amirosea prin Visul meu a fân... 


Dar unde-i Călărețul şi ce face? 

E sub Gorun, sărmanul şi nu doarme- 
Cine, Doamne, nu mi-l lasă-n pace 
De-i tulbură suspinul cu sudalme?! 


Iar Celălalt, pe-un Deal de furci anume 
Stă dezbrăcatul, pironit pe frig, 

Şi Roata lui se-nvârte peste lume 

Prin Somnul meu am început să strig... 
În noaptea asta am vorbit cu ei, 

Cu Munţii mei, rămaşi mereu Acasă, 
Erau mâhniți puţin, de gânduri grei 
Din Țara mea de piatră, preatrumoasă! 


